
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αοιθ. 2888 (1) 

Σύσταση Νομικού Προσώπου στο Δήμο Παραποτάμου Ν. 
Θεσπρωτίας με την επωνυμία “Αθλητικός Οργανισμός 
Δήμου Παραποτάμου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 25/97 απόφαση του Δημοτικού Συμ¬ 
βουλίου Παραποτάμου, περί συστάσεως Νομικού Προ¬ 
σώπου με την επωνυμία “Αθλητικός Οργανισμός Δήμου 
Παραποτάμου”, αποφασίζουμε: 

1. Συστήνουμε Νομικό Πρόσωπο Δημοσίου Δικαίου με 
την επωνυμία “ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΑ¬ 
ΡΑΠΟΤΑΜΟΥ" στο Δήμο Παραποτάμου Νομού Θεσ¬ 
πρωτίας. 

2. Σκοποί του Ν.Π.Δ.Δ. είναι: 

α) Η δημιουργία και λειτουργία αθλητικών κέντρων γυ¬ 
μναστηρίων, χώρων αθλοπαιδιών και γυμναστικής, έτσι 


που να καλύπτονται οι αυξημένες ανάγκες για άθληση 
των συμπολιτών και ιδιαίτερα των νέων. 

β) Στόχος του Ν.Π.Δ.Δ. είναι η ανάπτυξη του μαζικού α¬ 
θλητισμού, για να καλυφθούν οι ανάγκες κατά ηλικία, εν¬ 
διαφέροντα κ.λπ., η καλλιέργεια των σωματικών και πνευ¬ 
ματικών ικανοτήτων, η καλλιέργεια φίλαθλου συναγωνι- 
σπκού πνεύματος, μακριά από φανατισμούς, 
ανταγωνισμούς και κερδοσκοπικούς στόχους, η κοινωνι¬ 
κοποίηση των πολιτών. 

γ) Γ ιατην επιτυχία του σκοπού του, το Ν.Π.Δ.Δ. θα πρέ¬ 
πει να συνεργάζεται με όλους του φορείς και παράγοντες 
(Κρατικούς, Αθλητικούς Συλλόγους, Ενώσεις κ.λπ.) θα 
πρέπει να λειτουργήσουν επιτροπές, γενικά να αξιοποιη- 
θεί κάθε δραστηριότητα. 

δ) Το Νομικό αυτό Πρόσωπο θα χρησιμοποιεί χωριστή 
σφραγίδα που κυκλικά θα φέρει χαραγμένες τις λέξεις 
ΕΛΛΗΝΙΚΗ ΔΗΜΟΚΡΑΤΙΑ και την επωνυμία του και στη 
μέση ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΑΡΑΠΟΤΑ¬ 
ΜΟΥ, θα στεγάζεται δε σε ανάλογο χώρο του Δημαρ¬ 
χιακού Μεγάρου. 

3. ΟΡΓΑΝΑ ΔΙΟΙΚΗΣΗΣ. 

Επειδή θα υπάρχουνπολλοίτομείςδράσης, το Ν.Π.Δ.Δ. 
θα διοικείται από πενταμελές Διοικητικό Συμβούλιο, που 
θα το απαρτίζει ο Δήμαρχος ως Πρόεδρος αυτού, δύο (2) 
Δημοτικοί Σύμβουλοι και δύο (2) πολίτες. 

Τα μέλη του Διοικητικού Συμβουλίου του Ν.Π.Δ.Δ. εκλέ¬ 
γονται από το Δημοτικό Συμβούλιο και η θητεία τους ακο¬ 
λουθεί τη θητεία της Δημοτικής Αρχής. 

Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος ο οποίος εκλέγεται από τα μέλη του 
Διοικητικού Συμβουλίου για μια τετραετία. 

4. Οι πόροι του Νομικού προσώπου είναι: 

α) Ετήσια επιχορήγηση του Δήμου δρχ. 1.000.000 του¬ 
λάχιστον. 

β) Οποιαδήποτε επιχορήγηση (Υπουργείο Αθλητισμού 
κ.λπ.) είτε απευθείας προς το Νομικό πρόσωπο είτε προς 
το Δήμο Παραποτάμου για το Νομικό τούτο πρόσωπο. 

γ) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, Οργανισμών, Σωματείων 
κ.λπ. 

δ) Εισπράξεις από το αντίτιμο των πραγμάτων ή των υ¬ 
πηρεσιών που παρέχει το Νομικό πρόσωπο, 
ε) Πρόσοδοι από δική του περιουσία. 

6. Το Νομικό πρόσωπο εκπροσωπείται στα δικαστήρια 
και σε κάθε Αρχή από τον Πρόεδρο και σε περίπτωση α¬ 
πουσίας ή κωλύματος από τον Αντιπρόεδρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
500.000 δρχ. για το τρέχον έτος για την οποία έχει εγγρά¬ 
φει πίστωση στον προϋπολογισμό του Δήμου 
Παραποτάμου έτους 1997. 

Η παρούσα να δημοσκυθεί στην Εφημερίδα της 
Κυβερνήσεως. 

Ηγουμενίτσα, 13Αυγούστου 1997 

Με εντολή Γεν. Γραμ. Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 
-♦- 

Αοιθ. 2891 (2) 

Σύσταση Νομικού Προσώπου με την επωνυμία “Κέντρο 
Δημιουργίας Απασχόλησης παιδιών" Δήμου Παρα¬ 
ποτάμου Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 28/97 απόφαση του Δημοτικού Συμβου¬ 
λίου Παραποτάμου, περί συστάσεως Νομικού Προσώπου 
με την επωνυμία “Κέντρο Δημιουργικής Απασχόλησης 
παιδιών” Δήμου Παραποτάμου, αποφασίζουμε: 

1. Συστήνουμε Νομικό Πρόσωπο Δημοσίου Δικαίου ά¬ 
μεσης εποπτείας του Δήμου Παραποτάμου Νομού 
Θεσπρωτίας, με την επωνυμία “ΚΕΝΤΡΟ ΔΗΜΙΟΥΡΓΙΑΣ 
ΑΠΑΣΧΟΛΗΣΗΣ ΠΑΙΔΙΩΝ” με έμβλημα μια χελιδονοφω¬ 
λιά με χελιδονόπουλα. 

2. Σκοποί του είναι η απασχόληση ανήλικων παιδιών ερ¬ 
γαζόμενων γονέων, βορειοηπειρωτών και διερχόμενων α¬ 
θίγγανων σε ψυχαγωγικές δημιουργικές δραστηριότη¬ 
τες. 

3. Πόροι του Νομικού Προσώπου είναι: 

α) Ετήσια επιχορήγηση από το Δήμο δρχ. 200.000. 
β) Πάσης φύσεως συνδρομές, εισφορές, δωρεές, κλη¬ 
ρονομιές, κληροδοσίες κ.λπ. 

γ) Εισπράξεις από τις παρεχόμενες υπηρεσίες του 
Νομικού Προσώπου. 

δ) Πρόσοδοι από την ίδια την περιουσία του. 

ε) Κάθε παροχή του Κράτους ή άλλοι νόμιμοι πρόσοδοι. 

4. Το “ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙ¬ 
ΔΙΩΝ” θα λειτουργεί όλες τις εργάσιμες ημέρες και ώρες. 

Με απόφαση του Διοικητικού Συμβουλίου μπορεί να λει- 
τουργέι και σε ημέρες και ώρες μη εργάσιμες. 

5. Το Νομικό Πρόσωπο διοικείται από πενταμελές 
Διοικητικό Συμβούλιο, που αποτελείται από: 

α) Από τον εκάστοτε Δήμαρχο, ως Πρόεδρο, 
β) Από ένα δημοτικό σύμβουλο που θα ορίζεται από το 
Δημοτικό Συμβούλιο, με τον αναπληρωτή του. 

γ) Από τρεις δημότες που θα ορίζονται από το Δημοτικό 
Συμβούλιο, με τους αναπληρωτές τους. 

Το Διοικητικό Συμβούλιο του Νομικού Προσώπου εκλέ¬ 
γει Αντιπρέδρο, Γραμματέα και Έφορο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Ο δημοτικός σύμβουλος και οι πολίτες που μετέχουν 


στο Δ.Σ. του Νομικού Προσώπου μπορούν να αντικατα- 
σταθούν ολικώς ή μερικώς με απόφαση του Δημοτικού 
Συμβουλίου. 

Σε περίπτωση που μέλος του Διοικητικού Συμβουλίου 
του Νομικού Προσώπου απουσιάζει από τρεις (3) συνε¬ 
χόμενες συνεδριάσεις χωρίς δικαιολογία, χάνει αυτόμα¬ 
τα την ιδιότητα του μέλους του διοικητικού συμβούλου 
του Νομικού Προσώπου. 

6. Το ανωτέρω Νομικό Πρόσωπο εκπροσωπείται στα δι¬ 
καστήρια από τον Πρόεδρο ή τον Αντιπρόεδρο αυτού. 

7. Από τις διατάξεις της απόφασης αυτής προκαλείται 
δαπάνη σε βάροςτου προϋπολογισμούτου Δήμου ύψους 
500.000 δρχ. για το τρέχον έτος, για την οποία έχει εγ¬ 
γράφει πίστωση στον προϋπολογισμό του Δήμου Παρα¬ 
ποτάμου έτους 1997. 

Η παρούσα να δημοσιευθεί στην Εφημερίδα της 
Κυβερνήσεως. 

Ηγουμενίτσα, 14Αυγούστου 1997 

Με εντολή Γεν. Γραμ. Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 
-♦- 

Αριθ . 2892 (3) 

Σύσταση Νομικού Προσώπου με την επωνυμία “Πολι¬ 
τιστικό Πνευματικό Κέντρο Δήμου Παραποτάμου" Ν. 
Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 29/97 απόφαση του Δημοτικού Συμβου¬ 
λίου Παραποτάμου, περί συστάσεως Νομικού Προσώπου 
με την επωνυμία “Πολιτιστικό - Πνευματικό Κέντρο 
Παραποτάμου”, αποφασίζουμε: 

1. Συστήνουμε Νομικό Πρόσωπο Δημοσίου Δικαίου ά¬ 
μεσης εποπτείας του Δήμου Παραποτάμου, με την επω¬ 
νυμία “ΠΟΛΙΤΙΣΤΙΚΟ - ΠΝΕΥΜΑΤΙΚΟ ΚΕΝΤΡΟ ΔΗΜΟΥ 
ΠΑΡΑΠΟΤΑΜΟΥ” με έμβλημα το παραδοσιακό κτίριο του 
Δήμου. 

2. Το Πολιτιστικό - Πνευματικό Κέντρο έχει σαν σκοπό 
την πνευματική και πολιτιστική ανάπτυξη του λαού του 
Δήμου Παραποτάμου και της επαρχίας γενικότερα, που 
υλοποιεί με κάθε μορφή πνευματικής, πολιτιστικής και 
καλλιτεχνικής δραστηριότητας και ειδικότερα: 

α) Τη διοργάνωση των πολιτιστικών εκδηλώσεων στα 
πλαίσια των εορτών που γίνονται κάθε χρόνο. 

β) Ετησίωνπολιτιστικών, καλλιτεχνικών και μορφωτικών 
εκδηλώσεων. 

γ) Συνέδρια, ομιλίες και συζητήσεις για θέματα διεθνή 
και τοπικά σε συνεργασία με τις κοινότητες της επαρχίας 
τοπικά σε συνεργασία με τις κοινότητες της επαρχίας του 
οικείου Συμβουλίου Περιοχής, τους πολιτιστικούς συλλό¬ 
γους της επαρχίας και της κοινοτικής επιχείρησης, 
δ) Τη δημιουργία Πινακοθήκης για την έκθεση έργωντέ- 

χνης· 

ε) Τη δημιουργία θεατρικού τμήματος με τη συμμετοχή 
των Παραποταμιτών. 

στ) Λαογραφικό Μουσείο με αξιόλογα έργα τέχνης του 
Δήμου Παραποτάμου και του Νομού γενικότερα. 

ζ) Τη δημιουργία, συλλογή, φροντίδα, εμπλουτισμό και 
λειτουργία Δημοτικής Βιβλιοθήκης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

η) Δημιουργίου Ομίλου λαϊκών οργανοπαιχτών για τη 
διάσωση της παραδοσιακής μουσικής του Δήμου και της 
Θεσπρωτίας γενικότερα. 

θ) Έκδοση βιβλίων και περιοδικών ανάλογων με τις δρα¬ 
στηριότητες του Πνευματικού Κέντρου. 

ι) Παραγωγή τηλεοπτικών και κινηματογραφικών ται¬ 
νιών και εκμετάλλευσή τους, με την παράλληλη δημιουρ¬ 
γία κινηματογραφικής λέσχης. 

ια) Προγραμματισμό εκδηλώσεων για παιδιά και γενικό¬ 
τερα για τη νέα γενιά. Καθώς επίσης για την καλλιέργεια 
και προάσπιση των ιδεών της Εθνικής Ανεξαρτησίας της 
Δημοκρατίας και της Λαϊκής κυριαρχίας, 
ιβ) Δημιουργία και λειτουργία Φιλαρμονικής του Δήμου, 
ιγ) Δημιουργία και λειτουργία χορευτικού συγκροτήμα¬ 
τος παραδοσιακών και σύγχρονων χορών, 
ιδ) Δημιουργία χορωδίας. 

ιε) Ανάδειξη - αξιοποίηση ιστορικών και αρχαιολογικών 
χώρων του Δήμου. 

Οι σκοποί του Πολιτιστικού - Πνευματικού Κέντρου του 
Δήμου Παραποτάμου, θα πραγματοποιούνται με κάθε νό¬ 
μιμο και πρόσφορο μέσο, όπως ομιλίες, δημοσιεύματα, 
καλλιτεχνικές, πνευματικές, εκπολιτιστικές και ψυχαγωγι¬ 
κές εκδηλώσεις κ.λπ. 

3. Πόροι του Πολιτιστικού - Πνευματικού Κέντρου 
Δήμου Παραποτάμου είναι: 

α) Ετήσια επιχορήγηση από το Δήμο 500.000 δρχ. 
β) Πάσης φύσεως συνδρομές, εισφορές, δωρεές, κλη¬ 
ρονομιές, κληροδοσίες. 

γ) Εισπράξεις από τις παρεχόμενες υπηρεσίες του 
Νομικού Προσώπου, 
δ) Πρόσοδοι από την ίδια περιουσία του. 
ε) Κάθε παροχή του Κράτους ή άλλοι νόμιμοι πρόσοδοι. 

4. Το Πολιτιστικό - Πνευματικό Κέντρο Δήμου Παρα¬ 
ποτάμου διοικείται από επταμελές Διοικητικό Συμβούλιο, 
από αποτελείται από: 

α) Το Δήμαρχο ως Πρόεδρο. 

β) Τρεις δημοτικούς συμβούλους. 

γ) Τον Πρόεδρο του Εκπολιτιστικού Συλλόγου. 

δ) Δύο πολίτες με τους αναπληρωτές τους. 

Το Διοικητικό Συμβούλιο του Πολιτιστικού - Πνευμα¬ 
τικού Κέντρου Δήμου Παραποτάμου εκλέγει τον Αντι¬ 
πρόεδρο, γραμματέα, έφορο, υπεύθυνο οικονομικού τμή¬ 
ματος, υπεύθυνο χώρου εκδηλώσεων, υπεύθυνο δημο¬ 
σίων σχέσεων, υπεύθυνο θεατρικού τμήματος, υπεύθυνο 
Πινακοθήκης, που αποτελούν την Εκτελεστική Γραμ¬ 
ματεία που έχειτις εξής αρμοδιότητες: 

α) Την εκτέλεση των αποφάσεων του Διοικητικού 
Συμβουλίου. 

β) Τη λήψη αποφάσεων σε επείγουσες υποθέσεις, οι ο¬ 
ποίες θα έρχονται για έγκριση στο Διοικητικό Συμβούλιο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Οι δημοτικοί σύβμουλοι και οι πολίτες που μετέχουν στο 
Διοικητικό Συμβούλιο του Πολιτιστικού - Πνευματικού 
Κέντρου μπορούν να αντικατασταθούν ολικώς ή μερικώς 
με απόφαση του Δημοτικού Συμβουλίου. 

Σε περίπτωση που μέλος του Διοικητικού Συμβουλίου 
του Πολιτιστικού - Πνευματικού Κέντρου, απουσιάζει από 
τρεις συνεχόμενες συνεδριάσεις χωρίς δικαιολογία, χά¬ 
νει αυτόματα την ιδιότητα του μέλους του Διοικητικού 
Συμβουλίου του Πολιτιστικού - Πνευματικού Κέντρου. 


5. Το Νομικό Πρόσωπο εκπροσωπείται στα δικαστήρια 
από τον Πρόεδρο ή τον Αντιπρόεδρο αυτού. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
500.000 δρχ. για το τρέχον έτος, για την οποία έχει εγ¬ 
γράφει πίστωση στον προϋπολογισμό του Δήμου Παρα¬ 
ποτάμου έτους 1997. 

Η παρούσα να δημοσιευθεί στην Εφημερίδα της 
Κυβερνήσεως. 

Ηγουμενίτσα, ΙΒΑυγούστου 1997 

Με εντολή Γεν. Γραμ. Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 
-♦- 

Α ριθ. 2289 (4) 

Σύσταση Νομικού Προσώπου με την επωνυμία “Δημοτική 
Βιβλιοθήκη” Δήμου Παραποτάμου Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 26/97 απόφαση του Δημοτικού Συμβου¬ 
λίου Παραποτάμου, περίσυστάσεως Νομικού Προσώπου 
με την επωνυμία “Δημοτική Βιβλιοθήκη Δήμου Παραπο¬ 
τάμου”, αποφασίζουμε: 

1. Συστήνουμε Νομικό Πρόσωπο Δημοσίου Δικαίου ά¬ 
μεσης εποπτείας του Δήμου Παραποτάμου, με την επω¬ 
νυμία “ΔΗΜΟΤΙΚΗ ΒΙΒΛΙΟΘΗΚΗ ΔΗΜΟΥ ΠΑΡΑΠΟΤΑ¬ 
ΜΟΥ" με έμβλημα τον εκδότη και συγγραφέα Πολυζώη 
Λαμπανιτσιώτη. 

2. Σκοπός του είναι η οργάνωση, συγκρότηση και λει¬ 
τουργία βιβλιοθήκης στο Δήμο Παραποτάμου, που θα ε¬ 
ξυπηρετεί τα αναγνωστικά, πνευματικά, ιστορικά, μορ¬ 
φωτικά και ψυχαγωγικά ενδιαφέροντα των δημοτών και 
ειδικότερα των νέων του Δήμου. 

3. Πόροι της Δημοτικής Βιβλιοθήκης είναι: 

α) Ετήσια επιχορήγηση από το Δήμο δρχ. 200.000. 

β) Πάσης φύσεως συνδρομές, εισφορές, δωρεές, κλη¬ 
ρονομιές, κληροδοσίες κ.λπ. 

γ) Εισπράξεις από τις παρεχόμενες υπηρεσίες του 
Νομικού Προσώπου. 

δ) Πρόσοδοι απάτην ίδια την περιουσία του. 

ε) Κάθε παροχή του Κράτους ή άλλοι νόμιμοι πρόσοδοι. 

4. Η Δημοτική Βιβλιοθήκη θα λειτουργεί όλες τις εργά¬ 
σιμες ημέρες και ώρες και θα έχει δανειστικό χαρακτήρα. 

Μπορεί να λειτουργήσει με απόφαση του Δ.Σ. και σε η¬ 
μέρες και ώρες μη εργάσιμες. 

5. Η προμήθεια, επιλογή και συλλογή των βιβλίων της 
Δημοτικής Βιβλιοθήκης εναπόκειται στο Διοικητικό 
Συμβούλιο του Νομικού Προσώπου. 

6. Η Δημοτική Βιβλιοθήκη διοικείται από πενταμελές 
Διοικητικό Συμβούλιο, που αποτελείται από: 

α) Από τον εκάστοτε Δήμαρχο, ως Πρόεδρο. 

β) Από ένα δημοτικό σύμβουλο που θα ορίζεται από το 
Δημοτικό Συμβούλιο, με τον αναπληρωτή του. 

γ) Από τρεις δημότες που θα ορίζονται από το Δημοτικό 
Συμβούλιο, μετους αναπληρωτές τους. 

Το Διοικητικό Συμβούλιο της Δημοτικής Βιβλιοθήκης ε¬ 
κλέγει Αντιπρόεδρο, γραμματέα και έφορο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Ο δημοτικός σύμβουλος και οι πολίτες που μετέχουν 
στο Δ.Σ. της Δημοτικής Βιβλιοθήκης μπορούν να αντικα- 
τασταθούν ολικώς ή μερικώς με απόφαση του Δημοτικού 
Συμβουλίου. Σε περίπτωση που μέλος του Διοικητικού 
Συμβουλίου της Δημοτικής Βιβλιοθήκης απουσιάζει από 
τρεις (3) συνεχόμενες συνεδριάσεις χωρίς δικαιολογία, 
χάνει αυτόματα την ιδιότητα του μέλους του Διοικητικού 
Συμβουλίου της Δημοτικής Βιβλιοθήκης. 

7. Το Νομικό Πρόσωπο εκπροσωπείται στα δικαστήρια 
από τον Πρόεδρο ή τον Αντιπρόεδρο αυτού. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δή μου ύψους 
500.000 δρχ. για το τρέχον έτος, για την οποία έχει εγ¬ 
γράφει πίστωση στον προϋπολογισμό του Δήμου Παρα¬ 
ποτάμου έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, ΙδΑυγούστου 1997 

Με εντολή Γεν. Γραμ. Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 

-♦- 

Αοιθ. 2 890 (5) 

Σύσταση Νομικού Προσώπου με την επωνυμία “Δημοτική 
Φιλαρμονική” Δήμου Παραποτάμου Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και 
Κοινοτικού Κώδικα (Π.Δ. 410/95). 

2. Την αριθμ. 27/97 απόφαση του Δημοτικού Συμβου¬ 
λίου Παραποτάμου, περί συστάσεως Νομικού Προσώπου 
με την επωνυμία “Δημοτική Φιλαρμονική" Δήμου Παρα¬ 
ποτάμου, αποφασίζουμε: 

1. Συστήνουμε Νομικό Πρόσωπο Δημοσίου Δικαίου ά¬ 
μεσης εποπτείας του Δήμου Παραποτάμου, με την επω¬ 
νυμία “ΔΗΜΟΤΙΚΗ ΦΙΛΑΡΜΟΝΙΚΗ ΔΗΜΟΥ ΠΑΡΑΠΟΤΑ¬ 
ΜΟΥ” με έμβλημα το παραδοσιακό συγκρότημα του 
Δήμου. 

2. Σκοπός του είναι η οργάνωση, συγκρότηση και λει¬ 
τουργία της Φιλαρμονικής στο Δήμο Παραποτάμου, για 
συμμετοχή στις Εθνικές, Θρησκευτικές, Ιστορικές εκδη¬ 
λώσεις καθώς και στις τοπικές εορτές και μουσικοχορευ- 


τικές δραστηριότητες του Δήμου, αλλά και τις ευρύτερης 
περιοχής. 

3. Πόροι του Νομικού Προσώπου είναι: 

α) Ετήσια επιχορήγηση από το Δήμο δρχ. 200.000. 
β) Πάσης «ρύσεως συνδρομές, εισφορές, δωρεές, κλη- 
ρονομομίες, κληροδοσίες κ.λπ. 

γ) Εισπράξεις από τις παρεχόμενες υπηρεσίες του 
Νομικού Προσώπου. 

δ) Πρόσοδοι από την ίδια την περιουσία του. 

ε) Κάθε παροχή του Κράτους ή άλλοι νόμιμοι πρόσοδοι. 

4. Η Δημοτική Φιλαρμονική θα λειτουργεί με απόφαση 
του Διοικητικού Συμβουλίου της σε ημέρες και ώρες που 
αυτό θα καθορίσει. 

5. Η Δημοτική Φιλαρμονική διοικείται από πενταμελές 
Διοικητικό Συμβούλιο, που αποτελείται από: 

α) Από τον εκάστοτε Δήμαρχο, ως Πρόεδρο, 
β) Από ένα δημοτικό σύμβουλο που θα ορίζεται από το 
Δημοτικό Συμβούλιο, με τον αναπληρωτή του. 

γ) Από τρεις δημότες που θα ορίζονται από το Δημοτικό 
Συμβούλιο, με τους αναπληρωτές τους. 

Το Διοικητικό Συμβούλιο της Δημοτικής Φιλαρμονικής 
εκλέγει Αντιπρόεδρο, γραμματέα και έφορο. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Ο δημοτικός σύμβουλος και οι πολίτες που μετέχουν 
στο Δ.Σ. της Δημοτικής Φιλαρμονικής μπορούν να αντικα- 
τασταθούν ολικώς και μερικώς με απόφαση του Δημο¬ 
τικού Συμβουλίου. 

Σε περίπτωση που μέλος του Διοικητικού Συμβουλίου 
της Δημοτικής Φιλαρμονικής απουσιάζει από τρεις (3) συ¬ 
νεχόμενες συνεδριάσεις χωρίς δικαιολογία, χάνει αυτό¬ 
ματα την ιδιότητα του μέλους του Διοικητικού Συμβου¬ 
λίου της Δημοτικής Φιλαρμονικής. 

6. Το ανωτέρω Νομικό Πρόσωπο εκπροσωπείται στα δι¬ 
καστήρια από τον Πρόεδρο ή τον Αντιπρόεδρο αυτού. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
500.000 για το τρέχον έτος, για την οποία έχει εγγράφει 
πίστωση στον προϋπολογισμό του Δήμου Παραποτάμου 
έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, ΙδΑυγούστου 1997 
Με εντολή Γ εν. Γ ραμ. Περιφέρειας Ηπείρου 
Ο Αναπληρωτής Περιφερειακού Δ/ντή 
ΘΕΟΔΩΡΟΣ ΧΑΡΙΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


